 Waxaana ugu horayn Kulankaas ka hadlay Guddoomiyaha Dalladda Dhalinyarada Somaliland ee heer Qaran Mubaarik Ismaaciil Taani, kaas oo goobtaas ka sheegay in qayb ka mid ah ay u suurtowday himiladii dhalinyarada dalka ee SONYO hormoodka u ahayd, kaas oo Masuuliyiintaas dhalinyarada ah halkaas ugu soo bandhigay waajibaadka saaran oo uu tilmaamay inuu ka badan yahay ka agaasimayaasha kale ee aan iyagu dhalinyarada ahayn, isla markaana u sheegay inay yihiin muraayadda laga dheehanayo dhalinyaradda Somaliland. 